Drake & Josh

Drake & Josh er en amerikansk TV-serie som ble sendt på Nickelodeon. Den hadde premiere den 11. januar 2004 og den siste episoden ble sendt 16. september 2007 og den hadde 56 episoder over 4 sesonger. Serien handler om to stebrødre som motvillig vil flytte sammen med sin mor. Serien ble skapt av Dan Schneider.

Handling 
Historien dreier seg om Drake Parker og Josh Nichols, to tenåringer som er ste-brødre. De bor i San Diego, California, sammen med Drakes yngre søster Megan og mor Audrey, og Joshs biologiske far Walter. Drake er kul og populær, og spiller i sitt eget band, men kan likevel være narsissistisk og fraværende. Samtidig er Josh intellektuell, klønete og keitete, likevel veldig kjærlig og omsorgsfull. Josh ender opp med å arbeide ved en lokal kino kalt «The Premiere» i løpet av den andre sesongen av TV-serien.

De to guttene blir ofte involvert i forskjellige komiske eskapader og utfordringer, mens de må også håndterer ulike tenåringsproblemer. Drake og Josh har vist flere ganger gjennom TV-serien at de bryr seg dypt om hverandre. Drake tar blant annet på seg skylden for en hendelse som Josh hadde forårsaket, og han får sparken fordi han legger merke til at Josh brydde seg langt mer om jobben sin.

Hovedroller 
 Drake Bell som Drake Parker - Megans biologiske bror, Joshs stebror, Audreys biologiske sønn, Walters stesønn
 Josh Peck som Josh Nichols - Megan og Drakes stebror, Audreys stesønn og Walters biologiske sønn
 Nancy Sullivan som Audrey Parker-Nichols - Joshs stemor, Drake og Megans biologiske mor
 Jonathan Goldstein som Walter Nichols - Joshs biologiske far, Drake og Megans stefar
 Miranda Cosgrove som Megan Parker - Drakes biologiske søster, Joshs stebror, Audreys biologiske datter og Walters stedatter

Tilbakevendende roller 
 Yvette Nicole Brown som Helen Dubois
 Jerry Trainor som "Crazy" Steve
 Alison Scagliotti som Mindy Crenshaw
 Alec Medlock som Craig Ramirez
 Scott Halberstadt som Eric Blonowitz
 Jake Farrow som Gavin Mitchell
 Julia Duffy som Mrs. Hayfer

Ungdomsserier fra USA
TV-serier fra 2000-årene, fra USA
TV-produksjoner på Nickelodeon